stanford-oval/wikipedia huggingface dataset:
טי ג'יי קליין

| --- | --- |

קליין במדי אוניברסיטת ריצ'מונד, 2015
 לידה:  22 ביולי 1994 (בן 30) פלאנו שבטקסס, ארצות הברית
 עמדה:  פאוור פורוורד, סנטר
 גובה:  2.06 מטר
 מספר:  2
 מכללה:  אוניברסיטת ניאגרה (2012–2013)   אוניברסיטת ריצ'מונד (2014–2017)
 דראפט:  לא נבחר, 2017
 קבוצות כשחקן
 2017   2017–2020   2020–2021   2021   2022   2022   2023   2023–:  גלאטסראיי   הפועל חולון   ברשה   מכבי תל אביב   קפיטל סיטי גו-גו   אנדורה   הפועל ירושלים   הפועל אילת
 הישגים כשחקן
 גביע המדינה (2018, 2021, 2023)
טימותי ג'וזף "טי ג'יי" קליין (באנגלית: Timothy Joseph "T. J." Cline ; נולד ב-22 ביולי 1994) הוא כדורסלן אמריקאי-ישראלי המשחק בעמדת הפאוור פורוורד בהפועל אילת. קליין הוא בנה של כדורסלנית היכל התהילה ננסי ליברמן.
קריירת מכללות

לאחר ששיחק שלוש שנים כדורסל בבית הספר התיכון פלאנו ווסט בהם סיים בהצטיינות, ב-2012 התקבל קליין לאוניברסיטת ניאגרה. כאשר המאמן ג'ו מיאליץ' עזב את המכללה עבור אוניברסיטת הופסטרה, קליין בחר לעבור לאוניברסיטת ריצ'מונד.
בריצ'מונד, קליין היה מלך הסלים של הקבוצה. בעונתו הראשונה העמיד קליין ממוצעים של 18.6 נקודות ו-8.1 ריבאונדים למשחק. בנוסף, מסר קליין 5.7 אסיסטים למשחק, דבר יוצא דופן עבור שחקן בגודל שלו. בסוף השנה, נבחר קליין במקום השני בתור השחקן המצטיין של העונה.
למרות ששיחק רק שלוש עונות בריצ'מונד, קליין סיים את הקריירה שלו במקום השמיני בנקודות ושביעי באסיסטים בהיסטוריה של המכללה. הוא השחקן היחיד בהיסטוריה של המכללה שהשיג טריפל-דאבל, הישג אותו רשם פעמיים בעונתו האחרונה בריצ'מונד.
קריירה מקצועית > גלאטסראיי

ב-6 באוגוסט 2017, חתם קליין גלאטסראיי הטורקית. ב-15 בנובמבר 2017, עזב קליין את הקבוצה לאחר חמישה משחקים בלבד.
קריירה מקצועית > הפועל חולון

ב-15 בנובמבר 2017, חתם קליין לשנתיים בהפועל חולון. ב-23 בנובמבר 2017 קיבל קליין דרכון ישראלי ובכך שימש בליגה כישראלי. ב-15 בפברואר 2018, זכה קליין בגביע המדינה לאחר שהפועל חולון ניצחה את מכבי תל אביב 86-84 בגמר. ב-4 במרץ 2018, קליין רשם שיא קריירה של 16 נקודות ב-16 דקות, והוסיף 7 ריבאונדים ו-2 אסיסטים בניצחון 88–105 על מכבי אשדוד באר טוביה. קליין סייע לחולון להגיע לגמר הליגה ב-2018, שם הפסידו למכבי תל אביב.
ב-2 ביולי 2018, קליין הצטרף למילווקי באקס במסגרת ליגת הקיץ של ה-NBA. אך נכשל בניסיון להשיג שם חוזה.
ב-26 באוקטובר 2018, קלע קליין שיא קריירה של 17 נקודות, עם 7 מ-10 מהשדה, יחד עם 7 ריבאונדים, 5 אסיסטים ו-2 חטיפות בניצחון 72–70 על הפועל באר שבע בני שמעון.
קריירה מקצועית > מכבי תל אביב

ב-24 בינואר 2021 חתם קליין במכבי תל אביב לשנה וחצי עם אופציה לשנה נוספת.
קריירה מקצועית > קפיטל סיטי גו-גו

ב-21 בינואר 2022 חתם קליין בקבוצת קפיטל סיטי גו-גו מליגת הפיתוח של ה-NBA.
קריירה מקצועית > אנדורה

ב-11 באפריל 2022 חתם קליין בקבוצת אנדורה מליגת העל הספרדית, עד לסיום העונה.
קריירה מקצועית > הפועל ירושלים

ב-26 בינואר 2023 חתם קליין בקבוצת הפועל ירושלים, עד לסיום העונה. קליין זכה עם הקבוצה בגביע המדינה.
קריירה מקצועית > הפועל אילת

ב-28 ביולי 2023 חתם קליין בקבוצת הפועל אילת.
הערות שוליים

↑  ברק חקלאי, טי.ג'יי קליין חתם בהפועל חולון, באתר ynet, 15 בנובמבר 2017
↑  דובי פיק, ‏טי ג'יי קליין קיבל אזרחות ישראלית, יירשם לליגה, באתר ONE‏, 23 בנובמבר 2017
↑  הפועל חולון זכתה בגביע בפעם השניה בתולדותיה, באתר ערוץ הספורט, 16 בפברואר 2018
↑  מכבי תל אביב זכתה באליפות אחרי ניצחון 75:95 על הפועל חולון בגמר, באתר וואלה, 14 ביוני 2018
↑  דובי פיק, ‏טי ג'יי קליין ישחק עם מילווקי בליגת הקיץ ב-NBA, באתר ONE‏, 13 ביוני 2018
↑  הפועל חולון ניצחה 70:72 את הפועל באר שבע ועלתה זמנית לפסגת ליגת העל, באתר וואלה, 26 באוקטובר 2018
↑  יעקב מאיר, רשמית: טי.ג'יי קליין חתם באנדורה, באתר ישראל היום, 11 באפריל 2022
↑  אהרל'ה ויסברג‏, טי ג'יי קליין חתם בהפועל ירושלים: "נרגש להצטרף למועדון היסטורי", באתר וואלה, 26 בינואר 2023
↑  נועה פופלינגר, ‏רשמי: טי.ג'יי קליין חתם בהפועל אילת, באתר ערוץ הספורט, 28 ביולי 2023
טרישה או'קלי

| --- | --- |
אין תמונה חופשית
 לידה:  26 בספטמבר 1968 (בת 56) מלרוז, ארצות הברית 
 שם לידה:  Patricia Beth O'Kelley 
 מדינה:  ארצות הברית 
 תקופת הפעילות:  מ-1998
 עיסוק:  שחקנית
 מקום לימודים:  אוניברסיטת ויסקונסין-מדיסון 
 מספר צאצאים:  2 
 פרופיל ב-IMDb
 
טרישה או'קלי (באנגלית: Tricia O'Kelley; נולדה ב-26 בספטמבר 1968) היא שחקנית אמריקאית. ידועה בתפקידה כמרלי בקומדיית המצבים "כריסטין הישנה".
ביוגרפיה

או'קלי נולדה מסצ'וסטס וגדלה באילינוי, היא בוגרת אוניברסיטת ויסקונסין–מדיסון והחלה את קריירת המשחק שלה בפרסומות בטלוויזיה.
בשנות התשעים שיחקה בתפקידי אורח בסדרות כמו "פרייז'ר", "כולם אוהבים את ריימונד" ו"מלקולם באמצע".
ב-2006 החלה לשחק בסדרה "כריסטין הישנה" כמרלי, אמא עשירה ומתנשאת שבתה לומדת בבית הספר בו לומד בנה של כריסטין (ג'וליה לואי-דרייפוס). יוצרת הסדרה ביססה את דמותה על אימהות שפגשה כששלחה את ילדיה לבתי ספר פרטיים בלוס אנג'לס.
ב-2009 הפיקה את הסרט "נערת מזג האוויר" בו שיחקה בתפקיד הראשי וב-2011 החלה לשחק בסדרה "סודות ההתבגרות" שם שיחקה את האמא החורגת של אחת הדמויות הראשיות.
בשנת 2017 גילמה את דמותה של פודל פמברטון בסדרת הטלוויזיה "המיק" ברשת FOX.
בשנת 2019 שיחקה בסדרה "ילדות טובות" ובשנת 2020 שיחקה בסדרה "הצלצול הגואל", חידוש לסדרה באותו שם משנות ה-90.
בנוסף לתחום המשחק היא מעצבת ובעלת עסק לכרטיסי ברכה.
או'קלי נשואה ואם לשתי בנות.
יורי מויסייביץ' דולז'אנסקי

| --- | --- |
אין תמונה חופשית
 לידה:  31 במאי 1923 וסייוליה טרני (כעת העיר קריבי ריה), פלך יקטרינוסלב, הרפובליקה הסובייטית הסוציאליסטית האוקראינית, ברית המועצות ברית המועצות
 פטירה:  27 בנובמבר 1943 (בגיל 20) לנינגרד ברית המועצות ברית המועצות
 מקום קבורה:  Grave of Yury Dolzhanskiy 
 מדינה:  ברית המועצות 
 השתייכות:  הצבא האדום הצבא האדום
 תקופת הפעילות:  1941–1943 (כשנתיים)
 דרגה:   סטרשי לייטננט (סגן)
 תפקידים בשירות
 כפוליטרוק של גדוד הסיור העשירי של חטיבת הסיור השישית בארמייה ה -60
 פעולות ומבצעים
 מלחמת העולם השנייה קרב סטלינגרד    קרב קורסק   קרב דנייפר  
 עיטורים
 עיטור לנין  גיבור ברית המועצות (16.10.1943)  עיטור מלחמת המולדת מדרגה שנייה (01.10.1943) מדליה על ההצטיינות בקרב (30.03.1943) 
 תפקידים אזרחיים
 סטודנט 
 הנצחה
 יד זיכרון עם שמו וצב בבית הספר בו למד אחד הרחובות בקריבי ריה קרוי על שמו שמו חקוק על מצבת הגיבורים בקריבי ריה יד עם שמו הוצב בפארק תהילת הנצח של לחיילי מלחמת העולם השנייה
 
לוח זיכרון בעיר קריבוי רוג
יורי מויסביץ 'דולז'נסקי (ברוסית: Юрий Моисеевич Должанский;‏ 31 במאי 1923 – 27 בנובמבר 1943) היה יהודי-סובייטי, שעוטר לאחר מותו כגיבור ברית המועצות על פועלו כפוליטרוק של גדוד הסיור העשירי של חטיבת הסיור השישית בארמייה ה-60 של החזית המזרחית במלחמת העולם השנייה בדרגת לויטננט בכיר.
קורות חיים

הוא נולד ב-31 במאי 1923 בכפר וסיוליה טרני (כיום בעיר קריבי ריה) במשפחתו של פקיד יהודי.
קיבל השכלה תיכונית.
ביולי 1941 בעודו סטודנט לפקולטה האלקטרומכנית של מכון הכרייה של העיר קריבוי רוג, גויס לצבא האדום. בשנת 1942 סיים את בית הספר הצבאי-פוליטי ונהיה חבר במפלגה הקומוניסטית של ברית המועצות.
נלחם בחזית בריאנסק ובחזית המרכזית. השתתף בקרבות על וולגה, בקרב קורסק, בשחרור הגדה השמאלית של דנייפר.
ב-26 בספטמבר 1943 הוא היה בין הראשונים שהתנדבו לצלוח את הנהר לגדה הימנית. הצליחה בוצעה בסמוך לכפר פארישב בנפת צ'רנוביל של מחוז קייב. יחידתו הצליחה לצלוח בזריזות את הנהר ולהשתלט על המובלעת הקטנה של הגדה הימנית. בהמשך חיילי ורמאכט התחילו בהתקפת נגד הראשונה. חיילים שבפיקודו אילצו אותם לסגת בהתקפה הזו.
בהמשך החלה הפגזה נוספת על הצולחים בשילוב עם המשוריינים. הפוליטרוק הצליח עם רובה נ"ט לפגוע בתותח מתנייע, עוד כמה כלי רכב משוריינים חוסלו על ידי עוד חיילים חמושים ברובים הללו. כאשר חיילי ורמאכט התקרבו למרחק של 20–30 מטרים הופעלו נגדם רימונים. בהמשך הקרב נמשך פנים אל מול פנים וגם הפעם הסתיים בכמאה חיילי ורמאכט הרוגים.
אך ב-27 בנובמבר 1943 בהדיפת המתקפה הבאה הוא נהרג. נקבר בקייב בפארק תהילת הנצח של לחיילי מלחמת העולם השנייה.
הערות שוליים

↑  דף על שמו באתר "גיבורי המדינה" (ברוסית)
↑  דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
↑  דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
↑  דף הענקת העיטור ותיאור מעשה הגבורה בבסיס הנתונים "גבורת העם" (ברוסית)
↑  יורי מויסייביץ' דולז'אנסקי (1923 - 1943) (ברוסית)
י' בתמוז

י' בתמוז הוא היום העשירי בחודש העשירי 
בשנה העברית, למניין החודשים מתשרי, והיום העשירי בחודש הרביעי 
למניין החודשים מניסן. י' בתמוז לעולם לא יחול, בלוח העברי הקבוע, בימים שני, רביעי ושישי, ועל כן הוא משתייך לקבוצת הימים הנקראת "לא בדו".
חגים ומועדים

תענית ציבור קהילתית עד חצות היום ביהדות פרנקפורט לזכר השרפה בשנת ה'ת"ף.
פורים שני לקהילה היהודית בצפת.
אירועים היסטוריים

ה'ת"ף – שרפה פרצה בפרנקפורט דמיין, אך בתי היהודים ניצלו.
ה'תקצ"ד – אבראהים פאשא משחרר את צפת מידי המורדים הפלאחים, מסיים את הפרעות ביהודי צפת ומעניש את הפורעים
ה'תרצ"ט – הרב בן-ציון מאיר חי עוזיאל נבחר להיות הראשון לציון
ה'תש"ח – מדינת ישראל מכריזה על ירושלים המערבית כחלק משטחה
ה'תש"ס – עזר ויצמן מסיים את כהונתו כנשיא המדינה
ה'תשע"ד – החל מבצע צוק איתן.
נולדו

ה'תקס"ט – אליעזר הלוי, מזרחן יהודי בריטי ממוצא גרמני, עוזרו ומזכירו של משה מונטיפיורי. (נפטר בא' בכסלו ה'תרמ"ט)
ה'תש"י – ניצה שאול, שחקנית ישראלית
ה'תש"ך – מאיר בנאי, זמר-יוצר ושחקן ישראלי (נפטר ב-ה'תשע"ז)
נפטרו

ה'תקנ"ב – רבי דוד בן חסין מגדולי המשוררים במרוקו.
ה'תרצ"ה – הרב שלמה אהרן ורטהיימר, חוקר תורני, דיין וראש ישיבה מהיישוב הישן בירושלים, ראשון מפרסמי גניזת קהיר. (נולד בי' בכסלו ה'תרכ"ז)
ה'תשכ"ד – משה אריה מירקין, מחבר הפירוש המנוקד והמבואר למדרש רבה על התורה (נולד ב-ה'תרנ"ז)
ה'תש"ל – הרב יהושע קניאל, רב העיר חיפה ותלמידו של הרב אברהם יצחק הכהן קוק (נולד ב-ה'תרנ"ו)
ה'תשמ"ח – הלל סלובק, מוזיקאי ישראלי, חבר להקת רד הוט צ'ילי פפרז (נולד ב-ה'תשכ"ב)
ה'תשס"ד – אריק לביא, זמר ושחקן ישראלי (נולד ב-ה'תרפ"ז)
ה'תשע"ב – יצחק שמיר, ממפקדי הלח"י, ראש הממשלה השביעי של מדינת ישראל (נולד ב-ה'תרע"ו)
ט' בתמוז – י"א בתמוז
תמוז
טריש דסיין

טריש דסיין (Trish Deseine; נולדה ב-1964) היא שפית צרפתית אירית הידועה בכתיבת ספרי בישול.
דסיין נולדה כ"פטרישיה סטיבנס" בבלפסט היא למדה שפות באקדמיה המלכותית בבלפסט ואוניברסיטת אדינבורו. בשנת 1987 עברה לפריז והחלה לעבוד בבית האופנה הבינלאומי "French Connection". בשנת 1990 התחתנה ושינתה את השם "דסיין". בשנות ה-90 עבדה כרכזת אזור דרום אירופה עבור לשכת התיירות של צפון אירלנד. לטריש דסיין ארבעה ילדים. בשנת 2015 היא חזרה לאירלנד.
ספריה

על אף שמעולם לא למדה בישול באופן מקצועי, פתחה בשנת 2000 עסק בשם "Comptoir des chefs", למכירת שוקולד. הצלחת העסק הביאה לכך שהתבקשה על ידי המוציא לאור הצרפתי "מרבו" (Marabout) לכתוב ספר בישול.
ספרה הראשון - "Petits plats entre amis" (מנות קטנות בחברת ידידים) התפרסם ב-2001 וזכה לתשבחות ולפרסים ביניהם פרס "לודרה" (Ladurée) ופרס SEB.
ספרה השני "Je veux du chocolat!" (אני רוצה שוקולד!) (2002) זכה בפרס גורמאן (Gourmand) הבינלאומי לספרי בישול ומכר למעלה מחצי מיליון עותקים. הספר תורגם לעברית על ידי ענת מנדל ויצא לאור בהוצאת כנרת, זמורה, דביר בשנת 2007.
"Mes petits plats préférés" (המנות הקטנות המועדפות עלי) (2003), "Fêtes Maison" (בית המסיבה, ספר העוסק בהכנת אוכל למסיבות),
"J'en veux encore" (אני רוצה עוד, על בישול לילדים),
"Du caramel plein la bouche" (מקרמל לפה מלא) (2005).
"Ma petite robe noir et autres recettes" (השמלה השחורה הקטנה שלי ודברים אחרים, 2006) העוסק בקשר בין לבוש ומזון. ספר זה זכה ב"Prix la Mazille", והפך את דסיין לאישה הראשונה שאינה ממוצא צרפתי הזוכה בפרס.
בשנת 2007 פרסמה את הספר "Nobody Does It Better", המיועד לקהל קוראי האנגלית, במטרה להציג לקהל זה את הבישול הצרפתי החדיש.
בשנת 2008 צילמה סדרת טלוויזיה בשם "Trish's Paris Kitchen", המיועדת להצגה בבריטניה ובאירלנד. בהמשך שודרו סדרות על המטבח הכפרי והמטבח הים תיכוני. ספר המתכונים של הסדרה "Trish's French kItchen" פורסם בשנת 2008. כן עוסקת דסיין בכתיבה לעיתונות ולאתרי אינטרנט העוסקים בבישול, בצרפת ובאירלנד.
כן הוציאה מספר ספרים בפורמט קטן יותר, רובם עוסקים בשוקולד.
בסך הכול היא פרסמה מעל ל-30 ספרי בישול שזכו ב-5 פרסים.
י' בסיוון

י' בסיוון הוא היום העשירי בחודש התשיעי 
בשנה העברית, למניין החודשים מתשרי, והיום העשירי בחודש השלישי 
למניין החודשים מניסן. י' בסיוון לעולם לא יחול, בלוח העברי הקבוע, בימים שני, רביעי ושבת, ועל כן הוא משתייך לקבוצת הימים הנקראת "לא בדז".
חגים ואירועים החלים ביום זה

בזמן בית המקדש, היו עולי הרגל שטרם הספיקו להביא עולת ראייה ושלמי חגיגה של חג השבועות, יכולים עדיין להקריב קורבנות אלו עד י"ב בסיוון. ימים אלו נקראים "ימי טבוח", וכיוון שימי קורבן הם ימי שמחה, נוהגים בימינו שלא לומר בהם תחנון (למעט האשכנזים בחוץ לארץ).
אירועים היסטוריים ביום זה

ה'ק"ף – תחילת הגזרות נגד יהודי אוסטריה, שהסתיימו בט' בניסן ה'קפ"א בטבח יהודי וינה וגירוש היהודים מאוסטריה.
ה'תרפ"ה – נפתח "בית הנכות הלאומי בצלאל" בירושלים בהנהלתם של בוריס שץ ומרדכי נרקיס
ה'תרפ"ו – מופע הבכורה של תיאטרון האהל נערך בתל אביב
ה'תשל"ד – ישראל וסוריה חותמות על הסכם הפרדת כוחות לאחר מלחמת יום הכיפורים
ה'תשפ"א – ישראל ועזה חותמות על הפסקת אש במסגרת מבצע שומר החומות
נולדו

ה'תרס"ט – בני גודמן, נגן קלרינט, חלוץ ג'אז (נפטר ב-ה'תשמ"ו)
ה'תש"ה – עובדיה עלי, ראש עיריית עפולה, חבר הכנסת וסגן שר מטעם הליכוד
ה'תשי"ד – אפי בירנבוים, מאמן כדורסל ישראלי
נפטרו

ה'תקע"א – הרב ישמעאל הכהן ממודנה, רב במודנה שבאיטליה ומחבר ספר התשובות זרע אמת (נולד ב-ה'תפ"ד)
ה'תקע"ח – הרב בנימין זאב וולף בוסקוביץ, רב בבוהמיה ובהונגריה
ה'תשנ"ח – הרב ישעיהו משורר, דיין, אב"ד בבית הדין הרבני בפתח תקווה וחבר בית הדין הרבני הגדול בירושלים (נולד ב-ה'תרע"ח)
ה'תשפ"ג – הרב גרשון אדלשטיין, ראש ישיבת פוניבז' בבני ברק, ראש מועצת גדולי התורה של דגל התורה ונשיא ועד הישיבות (נולד ב-ה'תרפ"ג)
ט' בסיוון – י"א בסיוון
סיוון
טי רקס (להקה)

| --- | --- |

 מקום הקמה:  לונדון 
 מוקד פעילות:  אנגליה
 תקופת הפעילות:  1967–1977 (כ־10 שנים)
 סוגה:  רוק פסיכדלי, רוק אלטרנטיבי, רוק מתקדם, הארד רוק, גלאם רוק
 חברת תקליטים:  רפרייז רקורדס, ריגל זונופון רקורדס, פליי רקורדס, פאט פוסום רקורדס, IL 
 פרסים והוקרה:  היכל התהילה של הרוק אנד רול (2020) 
 www.t-rex.co.uk
 חברים
 מארק בולאן מילר אנדרסון טוני ניומן הרבי פלאוורס דינו דיינס סטיב פרגרין טוק מיקי פין סטיב קארי ביל לג'נד ג'ק גרין גלוריה ג'ונס דייבי לוטון
 
טי רקס הייתה להקת רוק בריטית בהנהגתו של מארק בולאן. הלהקה נוסדה בלונדון של שנות ה-60 של המאה ה-20 והייתה לאחת מלהקות הגלאם רוק המצליחות של שנות ה-70. 
היא החלה את דרכה תחת השם "טירנוזאורוס רקס" וניגנה בעיקר מוזיקת פולק. עם כניסת שנות ה-70 והתפתחות ז'אנר הגלאם-רוק קיצרה הלהקה את שמה ונודעה בשם טי רקס.
היסטוריה > טירנוזאורוס רקס

טי רקס נוסדה בשנת 1967 על ידי מארק בולאן. בתחילה מנה ההרכב ארבעה חברים, אך כבר לאחר הופעתם הראשונה קמו מחלוקות בין החברים ושניים מהם החליטו לעזוב. ההרכב הפך למעשה לצמד - מארק בולאן כסולן וגיטריסט בליוויו של סטיב טוק על כלי ההקשה.
הסגנון המוזיקלי של הלהקה בתקופה ראשונית זו התאפיין בפשטות פולקית ספוגה בהשפעות מהמיתולוגיה הטולקינאית עם מחוות קלות לזמרי הרוקבילי, אדי קוקרן וג'ין וינסנט.
| --- | --- |
: קטע מתוך השיר Hot Love. 
: לעזרה בהפעלת הקובץ
עד שנת 1968 הספיקה הלהקה לצבור הצלחה מתונה במכירות תקליטים והשמעות רדיו, בעיקר בזכות עזרתו של שדרן הרדיו ג'ון פיל איתו התיידדו החברים בתחילת דרכם.
אולם תמיכתו של פיל בלהקה הייתה גם לעוכריה, שכן מבקרי מוזיקה שונים מטעם מגזיני המוזיקה הבריטיים נטו להרים גבה לנוכח חשיפת היתר שקיבלה בתוכנית הרדיו שלו.
בשנת 1969 החלו שני חברי הלהקה להתרחק זה מזה. בולאן העדיף לחיות חיים שקטים ושלווים עם בת-זוגו בעוד טוק נמשך לסצנה המחתרתית של לונדון באותה תקופה, התמכר לסמים ועבר לחיות בקומונה. 
הצמד נפרד סופית לאחר סיבוב הופעות כושל בארצות הברית, במהלכו נאלצה הלהקה השקטה לנגן לצידן של להקות רוק רועשות כמו הסטוג'ס.
עם החזרה לבריטניה, החליף את מקומו של טוק נגן בונגו בשם מיקי פין. השניים חלקו ביניהם כימיה טובה ונשארו ביחד עד שנת 1975.
עם הצטרפותו של פין החלה הלהקה להתנסות בשימוש גם בגיטרה חשמלית ובצליל "רוקיסטי" יותר. השינוי הגיע לשיאו עם הסינגל King of the Rumbling Spires שהתאפיין ברמת הפקה גבוהה יותר, בשילוב עם מילים פשוטות יותר שכתב בולאן ושימוש בלהקת רוק מלאה. ב-יוני 1970 הופיעה הלהקה לעיני 100,000 איש בפסטיבל הרוק בפארק קרלינגן, (Stamping Ground Festival) על יד העיר רוטרדם שבהולנד לצד להקות כמו פינק פלויד, סנטנה, ג'פרסון איירפליין והבירדז. בספטמבר של אותה שנה הם הופיעו בפסטיבל גלסטונברי הראשון.
היסטוריה > טי רקס

בשנת 1970 הושלם המעבר לגיטרות חשמליות והלהקה הוציאה את אלבומה הראשון תחת השם המקוצר "טי רקס". השינוי הוכיח עצמו כיעיל כאשר הסינגל הראשון מתוך האלבום, Ride A White Swan הגיע למקום ה-2 במצעד הבריטי, ובעקבותיו נכנס האלבום (שכלל לא כלל את הסינגל) לעשרת הגדולים במצעד האלבומים הבריטי בתחילת 1971.
לאחר מכן הוציאה הלהקה את הסינגל Hot Love מתוך האלבום, וזה נכנס למקום הראשון במצעד. בעקבות ההצלחה הוחלט לצרף חברים נוספים ללהקה, כדי לאפשר את היציאה לסיבוב הופעות.
הבסיסט סטיב קארי והמתופף ביל לג'נד גויסו במהרה למשימה והלהקה החלה בסיבוב הופעות להגדלת הקהל, שבשלב זה הורכב ברובו מבני נוער שהחליפו את הקהל ההיפי של טירנוזאורוס רקס.
אשתו של אמרגן הלהקה הוסיפה לבולאן איפור מנצנץ (גליטר) מתחת לעיניים לפני אחת מהופעותיו בתוכנית טופ אוף דה פופס, מהלך שלטענת רבים הוביל ללידתו הרשמית של סגנון הגלאם רוק, לכל הפחות בבריטניה (יש הטוענים שהיה זה דווקא אליס קופר שייסד את הסגנון בהופעותיו בבגדי נשים).
המעבר לגיטרות חשמליות גרם לבולאן לכתוב לשירי הלהקה טקסטים בעלי אופי מיני, להבדיל מהאופי המיתולוגי של טירנוזאורוס רקס, וגרם ללהקה לאבד רבים ממעריציה ההיפים שהכריזו עליה כממוסחרת.
אלבומה השני של הלהקה תחת השם טי רקס, שיצא בשנת 1971, היה להצלחה מסחרית גדולה והגיע למקום הראשון במצעד הבריטי. האלבום כלל את הסינגל Get It On שהפך לשיר המפורסם והמצליח ביותר של הלהקה, והיה גם לאחד משירי הגלאם רוק היחידים שהצליחו גם במצעדים בארצות הברית.
היסטוריה > פירוק ומוות

באמצע שנות ה-70 חלה דעיכה בהצלחת הלהקה והחברים השונים החלו לעזוב.
בולאן התגרש מאשתו שהייתה גם אמרגנית הלהקה, והחל מערכת יחסים עם הזמרת גלוריה ג'ונס האחראית לגרסת המקור לשיר Tainted Love של להקת סופט סל.
לאחר מספר אלבומים כושלים שהוציא לבדו, התעצם קומפלקס הנפוליאון ממנו סבל בולאן והוא החליט לעבור לחיי גלות במונטה קרלו וארצות הברית. 
בשנת 1977, לאחר שרוב כספו אזל, הצליח בולאן להוציא אלבום אחרון שזכה להצלחה ואף החל להנחות תוכנית טלוויזיה מוזיקלית בערוץ ITV במהלכה אירח וראיין להקות פאנק שונות.
הופעתו הציבורית האחרונה של בולאן הייתה בפרק הסיום של תוכניתו, בו התארח חברו הטוב דייוויד בואי. פחות משבוע לאחר מכן, לאחר בילוי במועדון לילה עם בת-זוגו, נהרג בולאן בתאונת דרכים בלונדון. היה זה שבועיים בלבד לפני יום-הולדתו ה-30.
למרבה האירוניה, הייתה זו בת-זוגו של בולאן שנהגה ברכב, שכן הוא עצמו סבל מחרדת נהיגה ופעמים רבות ציין שפחד למות בתאונת דרכים, פחד שביטא יותר מפעם אחת גם במילות שיריו.
גלוריה ג'ונס שרדה את התאונה וחזרה להתגורר בביתה בארצות הברית, ביחד עם בנה המשותף עם בולאן - רולאן.
בשנת 2000 נחשפה הלהקה לקהל חדש, לאחר ששיריה שימשו בסיס עיקרי לפסקול הסרט בילי אליוט.
היסטוריה > השפעה מוזיקלית

הלהקה השפיעה רבות על התפתחות סגנונות הפאנק רוק והבריטפופ, כמו גם על להקות אינדי מודרניות המנגנות מוזיקה המושפעת מהגלאם רוק בכלל, ומטי רקס בפרט.
החומרים האקוסטיים שיצרה הלהקה בתחילת דרכה סייעו להתפתחות הרוק המתקדם וזמרי הפולק של המאה הנוכחית.
להקות רבות הקליטו גרסאות כיסוי ומחוות ללהקה, ביניהן איגי פופ, פלסיבו, באוהאוס והסמיתס שלהיטם הגדול Panic משנת 1986 מכיל קטעים מוזיקליים הלקוחים משירם של טי רקס Metal Guru.
גם להקות רוק כבד כמו AC/DC הושפעו מטי רקס, לא רק מבחינה מוזיקלית אלא גם מהטקסטים המיניים המפורשים בשירים כמו Get it On ו-Baby Strange. 
הזמר פרינס הושפע אף הוא מהסגנון המיני שאפיין את הטקסטים של בולאן בשיא הקריירה, השפעה הניכרת בבירור במילות להיטיו הגדולים.
בישראל הושפעה ממנו בעיקר להקת הרוק קילר הלוהטת, שסולנה וכותב השירים שלה, יורם מארק-רייך סיפר בהזדמנויות שונות על הערצתו העיוורת בתקופת העשר'ה שלו למארק בולאן.
דיסקוגרפיה

המספרים מייצגים את המקום הגבוה ביותר אליו הגיע האלבום\סינגל במצעד הבריטי.
דיסקוגרפיה > אלבומים > טירנוזאורוס רקס

1968 - My People Were Fair and Had Sky in Their Hair... But Now They're Content to Wear Stars on Their Brows (מקום 15)
1968 - Prophets, Seers and Sages - The Angels of the Ages
1969 - Unicorn (מקום 12)
1970 - A Beard of Stars (מקום 21)
דיסקוגרפיה > אלבומים > טי רקס

1970 - T. Rex (מקום 13)
1971 - The Best of T. Rex (מקום 21 במצעד הבריטי - אסופת שירים של טירנוזאורוס רקס בלבד)
1971 - Electric Warrior (מקום 1)
1972 - Bolan Boogie (מקום 1 - אלבום אוסף)
1972 - The Slider (מקום 4)
1973 - The Tanx (מקום 4)
1973 - Great Hits (מקום 32)
1974 - Zinc Alloy and the Hidden Riders of Tomorrow (מקום 12)
1974 - Light of Love (יצא בצפון אמריקה בלבד)
1975 - Bolan's Zip Gun
1976 - Futuristic Dragon (מקום 50)
1977 - Dandy in the Underworld (מקום 26)
דיסקוגרפיה > סינגלים > טירנוזאורוס רקס

1968 - "Debora" / "Child Star" (מקום 34)
1968 - "One Inch Rock" / "Salamanda Palaganda" (מקום 28)
1969 - "Pewter Suitor" / "Warlord of the Royal Crocodiles"
1969 - "King of the Rumbling Spires" / "Do You Remember" (מקום 44)
1970 - "By the Light of a Magical Moon" / "Find a Little Wood"
דיסקוגרפיה > סינגלים > טי רקס

1970 - "Ride a White Swan" / "Is It Love" / "Summertime Blues" (מקום 2)
1971 - "Hot Love" / "Woodland Rock" / "King of the Mountain Cometh" (מקום 1)
1971 - "Get It On" / "There Was a Time" / "Raw Ramp" (מקום 1)
1971 - "Jeepster" / "Life's a Gas" (מקום 2)
1972 - "Telegram Sam" / "Cadillac" / "Baby Strange" (מקום 1)
1972 - "Metal Guru" / "Thunderwing" / "Lady" (מקום 1)
1972 - "Children of the Revolution" / "Jitterbug Love" / "Sunken Rags" (מקום 2)
1972 - "Solid Gold Easy Action" / "Born to Boogie" (מקום 2)
1972 - "T. Rex Christmas Record"
1973 - "20th Century Boy" / "Free Angel" (מקום 3)
1973 - "The Groover" / "Midnight" (מקום 4)
1973 - "Truck On (Tyke)" / "Sitting Here" (מקום 12)
1974 - "Teenage Dream" / "Satisfaction Pony" (מקום 13)
1974 - "Light of Love" / "Explosive Mouth" (מקום 22)
1974 - "Zip Gun Boogie" / "Space Boss" (מקום 41)
1975 - "New York City" / "Chrome Sitar" (מקום 15)
1975 - "Dreamy Lady" / "Do You Wanna Dance" / "Dock of the Bay" (מקום 30)
1976 - "London Boys" / "Solid Baby" (מקום 40)
1976 - "I Love to Boogie" / "Baby Boomerang" (מקום 13)
1976 - "Laser Love" / "Life's an Elevator" (מקום 41)
1977 - "The Soul of My Suit" / "All Alone" (מקום 42)
1977 - "Dandy in the Underworld" / "Groove a Little" / "Tame My Tiger"
1977 - "Celebrate Summer" / "Ride My Wheels"
טרנקוסו (ברזיל)

| --- | --- |
חוף הים בטרנקוסו, במבט ממרכז העיירה
חוף הים בטרנקוסו, במבט ממרכז העיירה
 מדינה:  ברזיל ברזיל
 מדינה:  באהיה באהיה
 עיר אם:  פורטו סגורו
 תאריך ייסוד:  1583
 אוכלוסייה:  ‏
  ‑ בעיירה:  11,006 (2010)
 קואורדינטות:  16°35′26″S 39°05′45″W﻿ / ﻿16.59055556°S 39.09583333°W﻿ / -16.59055556; -39.09583333 
 אזור זמן:  UTC -3
  מפת מיקום  מפה מפורטת   (למפת ברזיל מוגדלת) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיטרנקוסו(למפת ברזיל רגילה) ברזיליה ריו דה ז'ניירו סאו פאולו סלבדור פורטלזה בלו הוריזונטה קוריטיבה מנאוס רסיפה פורטו אלגרה בלםאורוגוואי ארגנטינה צ'ילה פרגוואי בוליביה פרו קולומביה ונצואלה גויאנה האוקיינוס האטלנטיטרנקוסו(למפת באהיה רגילה) סלבדור ויטוריה דה קונקיסטה  ז'ואזיירו ז'קייה בריירס ז'קובינה סר. אלגו. פרנמבוקו פיאאוי מר. ט. גו. מינאס ז'ראיס א"ס האוקיינוס האטלנטי טרנקוסו(למפת באהיה מוגדלת) סלבדור ויטוריה דה קונקיסטה  ז'ואזיירו ז'קייה בריירס ז'קובינה סר. אלגו. פרנמבוקו פיאאוי מר. ט. גו. מינאס ז'ראיס א"ס האוקיינוס האטלנטי טרנקוסו  he tabBackground:;tabBorder:#aaa;defaultTab:0;
טרנקוסו (בפורטוגזית: Trancoso) היא עיירה קטנה בתחום השיפוט של העיר פורטו סגורו במדינה באהיה שבברזיל. העיירה ממוקמת בנקודה לחופי האוקיינוס האטלנטי, שבה עגן עם הגעתו לברזיל מגלה הארצות הפורטוגלי פדרו קברל בשנת 1500. העיירה הוקמה על ידי כמרים ישועיים בשנת 1583, ונקראה אז "סנט ג'ון בפטיסטה של האינדיאנים" (São João Baptista dos Índios).
העיירה מורכבת משני אזורים עיקריים - מרכז העיירה, ורצועת החוף אשר נמצאת באזור נמוך יותר מבחינה טופוגרפית. מרכז העיירה הוא בצורת מלבן, ובתי העיירה בנויים בסגנון מקומי ועתיק. הכיכר המרכזית בעיירה, הנקראת "Quadrado" (בפורטוגזית: ריבוע, אף על פי שצורתה מלבנית) היא רחבה גדולה ומכוסת דשא. בצד המזרחי של הרחבה ממוקמת כנסייה קתולית קטנה מן המאה ה-16. בכל שנה בתאריך 20 בינואר נערכת בכיכר חגיגה לכבודו של פטרון העיירה, סבסטיאן הקדוש, הכוללת שירה ונגינה של המקומיים.
העיירה מפורסמת בעיקר בזכות האווירה הכפרית שאופפת אותה, ובזכות חופיה השלווים, שלאורכם מסעדות קטנות ואכסניות. בשנות ה-2000 חלה בעיירה התפתחות משמעותית בתעשיית המלונאות, תהליך שהביא לצמיחה בתיירות וכן הביא לעליה במספר התושבים הזרים הבוחרים להשתקע במקום. למרות התיירות המוגברת, שומרת טרנקוסו על אווירה כפרית בזכות החופים הזכים, הצמחייה והתושבים הידידותיים. העיירה מהווה יעד תיירותי הן לתיירות פנים והן לתיירים מכל העולם, אשר מגיעים בעיקר לטובת מנוחה. העיירה אינה מוכרת למטייל הישראלי הממוצע, ככל הנראה בשל העובדה שהיא נמצאת בשכנות יחסית לעיירה אריאל דה אג'ודה - המהווה יעד תיירותי מובהק למטיילים ישראליים.
טרסבה (אוקראינה)

טרסבה (באוקראינית: Тересва) היא עיירה, אשר נמצאת בקצה הדרומי המערבי של אוקראינה.
היישוב הוקם במחצית הראשונה של המאה ה-14. בעבר היה בתחום האימפריה האוסטרו-הונגרית ולאחר פירוקה נכלל בצ'כוסלובקיה. לאחר מלחמת העולם השנייה, עברה לשליטת ברית המועצות וכיום היא שטח השייך לאוקראינה. נמצאת באזור מרמורוש, חבל ארץ הררי באזור מזרח הונגריה. כיום טרסבה, נמצאת סמוך לגבול הסלובקי והרומני. לפני מלחמת העולם השנייה, חיו בה הונגרים, אוקראינים, גרמנים ויהודים יחד. בשנת 2020 7,585 תושבים רשומים בעיירה.